David Perlmutter

David Perlmutter (født 1954) er en amerikansk lege, forsker, forfatter og behandler innen funksjonell medisin som holder til i Naples i Florida. Han er leder av Perlmutter Health Center. Han har skrevet flere bøker om helse og er kjent for sin bruk av funksjonell medisin i behandling av hjerneskader. 

 Virke 
Funksjonell medisin er en form for alternativ medisinPal, S. K. (2002). Complementary and alternative medicine: an overview. Current Science, VOL. 82, NO. 5, 518-524. som fokuserer på samspillet mellom omgivelsene, fordøyelsessystemet, hormoner og immunsystemet.Ehrlich, G., Callender, T., & Gaster, B. (2013). Integrative medicine at academic health centers: a survey of clinicians' educational backgrounds and practices. Family medicine, 45(5), 330-334. Behandlingsformen er generelt ikke anerkjent i det vitenskapelige miljø,AAFP: Functional Medicine lacks supporting evidence; includes “harmful” and “dangerous” treatments Science-Based Medicine selv om enkelte institusjoner har åpnet for forskning på fenomenet.Quackademic medicine now reigns supreme at the Cleveland Clinic Respectful Insolence 

Perlmutter utga i september 2013 boken Grain Brain, hvor han argumenterer for at gluten kan forårsake nevrologiske skader. Boken kom på  The New York Times bestselgerliste.

Ifølge Perlmutter har 40 % av befolkningen problemer med å fordøye gluten skikkelig, og at de resterende 60 % også er i faresonen. Perlmutter mener at gluten blant annet kan være en årsak til migrene,David Perlmutter, M. D. (2013). Association between headache and sensitivities to gluten and dairy. Integrative Medicine, 12(2), 39. autisme, infertilitet, schizofreni og over 30 andre tilstander.Nash, D. T., & Slutzky, A. R. (2014). Gluten sensitivity: new epidemic or new myth? Every major change in our diet carries with it the possibility of unforeseen risks. American Journal of Cardiology, 114(10):1621-1622.

Perlmutter viser til at kornbasert mat har høy glykemisk indeks og mener videre at det store insulin-sjokket med påfølgende stigning i blodsukker er skadelig for hjernen. For eksempel mener Perlmutter at høyt blodsukker fører til betennelse (inflammasjon) i hjernen som i sin tur kan føre til Alzheimers sykdom. Perlmutter anbefaler i stedet et kosthold med mye mettet fett/kolestrol og lite karbohydrater: 75 prosent fett, 20 prosent protein og 5 prosent karbohydrat – for eksempel ved å spise mye rødt kjøtt, avokado, olivenolje, nøtter, ost, smør, egg og laks. Til sammenligning består standard amerikansk kosthold av i gjennomsnitt 60 prosent karbohydrat.

Som promotør av behandlingsformen funksjonell medisin har Perlmutter og bøkene hans møtt kritikkGrain Brain – Take It With a Grain of Salt Doc's Opinion fra andre leger og fagpersoner. Perlmutter mener at man ikke trenger å ta hensyn til inntak av kolesterol i kostholdet eller LDL-kolestrol i blodet, og at hjernen trenger store mengder kolesterol for å fungere optimalt.Nash, D. T., & Slutzky, A. R. (2014). Gluten sensitivity: new epidemic or new myth? Proceedings (Baylor University. Medical Center), 27(4), 377. Bøkene Grain of Truth av Stephen Yafa og The Gluten Lie av Alan Levinovitz er skrevet som respons på Perlmutters bok fra 2013.time.com/3908625/review-the-gluten-wars

Perlmutter har vært både positiv og kritisk til bruk av vaksinering. Mens han på den éne siden har anerkjent at vaksinasjon som konsept er viktig for å unngå spredning av infeksjonssykdommer, har han også uttalt at innholdet av kvikksølvforbindelsen thiomersal kan skade barns hjerner.Raise a Smarter Child by Kindergarten, s. 128 Han anbefaler derfor foreldre å ikke la sine barn få vaksiner dersom de inneholder thiomersal, og han mener også at vaksinasjonsprogrammet er en så stor belastning for barnets immunforsvar at det må spres utover et lengre tidsrom.

Perlmutter har opptrådt som medisinsk rådgiver på The Dr. Oz Show. Hans bidrag til den medisinske litteraturen omfatter publikasjoner i Journal of Neurosurgery, Southern Medical Journal, Journal of Applied Nutrition og Archives of Neurology.Perlmutter, D., Functional Therapeutics in Neurodegenerative Disease. Journal of Applied Nutrition, 51 (1): 3-13, 1999 Han har også bidratt til artikler i Huffington Post, The Daily Beast, og Mind Body Green.

 Utmerkelser 
Perlmutter mottok i 2002 Linus Pauling-prisen (fra Institute for Functional Medicine) og i 2006 National Nutritional Foods Association I 2015 ble Perlmutter tildelt utmerkelsen Communications and Media Award fra American College of Nutrition 

 Bibliografi 







 Referanser 

 Eksterne lenker 


Kategori:Leger fra USA
Kategori:Forskere fra USA
Kategori:Forfattere fra USA
Kategori:Personer innen alternativ behandling
Kategori:Personer fra Collier County i Florida
Kategori:Kokebokforfattere fra USA